22. 7. 94 De Europæiske Fællesskabers Tidende Nr. L 187/15 KOMMISSIONENS BESLUTNING af 6. juli 1994 om finansielt tilskud fra Fællesskabet til udryddelse af Newcastle disease i Irland (Kun den engelske udgave er autentisk) (94/455/EF) KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det Europæiske Fællesskab, under henvisning til Rådets beslutning 90/424/EØF af 26. juni 1990 om visse udgifter på veterinærområdet ()), ændret ved Kommissionens beslutning 94/77/EF , særlig artikel 3 og 4, og ud fra følgende betragtninger : Der forekom udbrud af Newcastle disease i Irland i august 1992 ; forekomsten af denne sygdom er en alvorlig fare for Fællesskabets fjerkræbestand, og for at medvirke til at udrydde sygdommen så hurtigt som muligt har Fælles- skabet mulighed for at yde kompensation for de opståede tab; så snart forekomsten af Newcastle disease blev officielt bekræftet, traf de irske myndigheder passende foranstalt- ninger som omhandelt i artikel 3, stk. 2, i beslutning 90/424/EØF ; de irske myndigheder indberettede disse foranstaltninger ; betingelserne for finansielt tilskud fra Fællesskabet er opfyldt ; de i denne beslutning fastsatte foranstaltninger er i over- ensstemmelse med udtalelse fra Den Stående Veterinær- komité — VEDTAGET FØLGENDE BESLUTNING: Artikel 1 For udbrud af Newcastle disease, der forekom i august 1992, kan Irland opnå tilskud fra Fællesskabet. Det finan- sielle tilskud fra Fællesskabet udgør: — 50 % af Irlands udgifter til at yde ejerne godtgørelse for henholdsvis nedslagning og destruktion af fjerkræ og fjerkræprodukter — 50 % af Irlands udgifter til rengøring, insektbekæm- pelse og desinfektion af bedrifter og materiel — 50 % af Irlands udgifter til at yde ejerne godtgørelse for destruktion af kontamineret foder og kontamine- rede materialer. Artikel 2 1. Fællesskabets finansielle tilskud ydes mod forelæg- gelse af dokumentation. 2. J Irland fremsender senest seks måneder efter medde- lelsen af denne beslutning det materiale, der omhandles i stk. 1. Artikel 3 Kommissionen vil følge udviklingen i sygdomssituatio- nen, og hvis det er nødvendigt på grund af sygdommens udvikling, vedtages en ny beslutning i henhold til artikel 3, stk. 4, i beslutning 90/424/EØF. Artikel 4 Denne beslutning er rettet til Irland. Udfærdiget i Bruxelles, den 6. juli 1994. På Kommissionens vegne René STEICHEN Medlem af Kommissionen () EFT nr. L 224 af 18. 8. 1990, s. 19. (?) EFT nr. L 36 af 8. 2. 1994, s. 15.